cometadata/datacite-titles-descriptions-related-identifiers huggingface dataset:
DOI: 10.14457/cu.the.2010.1020
title: คุณภาพชีวิตของพยาบาลวิชาชีพในโรงพยาบาลบำรุงราษฎร์อินเตอร์เนชั่นแนล

description: การวิจัยครั้งนี้เป็นการวิจัยเชิงพรรณนา ณ ช่วงเวลาใดเวลาหนึ่ง เพื่อศึกษาคุณภาพชีวิตของพยาบาลวิชาชีพและปัจจัยที่เกี่ยวข้องกับคุณภาพชีวิตของพยาบาลวิชาชีพในโรงพยาบาลบำรุงราษฎร์อินเตอร์เนชั่นแนล เก็บรวบรวมข้อมูลจากพยาบาลวิชาชีพจำนวน 281 คน ซึ่งปฎิบัติงานในช่วงเดือนเมษายน ถึง ตุลาคม 2553 ทั้งนี้ ไม่รวมพยาบาลที่อยู่ระหว่างการลาคลอด ลาศึกษาต่อ หรือลาอื่นๆ เกินกว่า 3 เดือน โดยใช้แบบสอบถามซึ่งประกอบด้วย แบบสอบถามข้อมูลส่วนบุคคล ปัจจัยด้านงาน ปัจจัยด้านครอบครัว ปัจจัยภายนอก และ แบบสอบถามคุณภาพชีวิต สถิติที่ใช้ ได้แก่ t-test, One – way ANOVA, และ Multiple Linear Regression Analysis พยาบาลส่วนใหญ่เป็นเพศหญิงร้อยละ 97.2 มีอายุเฉลี่ย 29.65 ± 5.39 ปี มีสถานภาพโสดร้อยละ 79 การศึกษาปริญญาตรีร้อยละ 90 ส่วนใหญ่มีประสบการณ์ทำงาน 1-5ปีร้อยละ 33.8 ผลการศึกษาพบว่าคุณภาพชีวิตอยู่ในระดับดี ร้อยละ 32.7 อยู่ในระดับปานกลางร้อยละ 66.9 และอยู่ในระดับไม่ดี ร้อยละ 0.4 โดยพบปัจจัยที่สัมพันธ์กับคุณภาพชีวิต 10 ปัจจัย ได้แก่ ความพึงพอใจต่องานหลัก ความพึงพอใจต่อเพื่อนร่วมงาน ความพึงพอใจต่อหัวหน้างาน ความมั่นใจในการทำงาน โรคประจำตัว งานอดิเรก จำนวนชั่วโมงในการนอน การออกกำลังกาย ความรับผิดชอบด้านการดูแลครอบครัว และความอบอุ่นในครอบครัว ผลการวิเคราะห์การถดถอยเชิงพหุ กับคุณภาพชีวิตโดยรวมพบว่า ปัจจัยที่สัมพันธ์กับคุณภาพชีวิตที่ดี ได้แก่ ความพึงพอใจต่องานหลัก ความพึงพอใจต่อเพื่อนร่วมงาน ความมั่นใจในการทำงาน งานอดิเรก การออกกำลังกายและภาระรับผิดชอบด้านการดูแลครอบครัวซึ่งสามารถร่วมกันพยากรณ์คุณภาพชีวิตได้ร้อยละ 34.2
DOI: 10.14457/cu.the.2010.1021
title: อุทานวรรคสันสกฤตกับธรรมบทบาลี : การศึกษาเปรียบเทียบ

description: งานวิจัยเรื่องนี้มีวัตถุประสงค์เพื่อศึกษาประวัติวรรณคดีประเภทคาถาธรรมที่มีเนื้อหาเหมือนกันที่จารึกในภาษาสันสกฤตและภาษาบาลี คือ อุทานวรรคสันสกฤตกับธรรมบทบาลี รวมถึงศึกษาแนวคิดในการจัดวรรคของคัมภีร์ทั้งสองประเภท โดยผู้วิจัยได้ศึกษา (1) เปรียบเทียบแนวคิดการจัดวรรคระหว่างธรรมบทสำนวนต่างๆ ที่ใช้ภาษาในอินเดีย 3 สำนวน คือ ธรรมบทบาลี ปัตนะธรรมบท และคานธารีธรรมบท (2) การเปรียบเทียบแนวคิดการจัดวรรคระหว่างอุทานวรรคภาษาสันสกฤตและคัมภีร์ธรรมบทภาษาบาลี ผลจากการวิจัยพบว่า จากลักษณะเนื้อหาประเภทร้อยกรองหรือคาถาที่เหมือนกัน และคล้ายกันระหว่างธรรมบทบาลีและอุทานวรรคมีมากถึงประมาณ 330 คาถา และยังมีการพบคาถาที่เหมือนกันเหล่านี้ในส่วนอื่นๆ ในพระไตรปิฎก เช่น ในพระวินัยปิฎก ในพระสุตตันตปิฎกทั้ง 4 นิกาย และในคัมภีร์อื่นๆ ในขุททกนิกาย รวมทั้งคัมภีร์นอกพระไตรปิฎก เช่น เนตติปกรณ์หรือ มิลินทปัญหา เป็นต้น และยังพบคาถาเหล่านี้ในวรรณคดีอื่นๆ ของอินเดียด้วย นอกจากนี้ลักษณะโครงสร้างของคัมภีร์ทั้งสองยังมีความคล้ายคลึงกันเป็นส่วนใหญ่ แม้จะมีการสลับคำหรือการสลับบาทคาถาให้เห็นบ้าง แต่คัมภีร์ทั้งสองประเภทนี้ น่าจะมีวิวัฒนาการมาจากแหล่งกำเนิดเดียวกันในสมัยพุทธกาล หรืออาจจะก่อนสมัยพุทธกาล ต่อมาจึงมีการรวบรวมเพิ่มเติมและจัดหมวดหมู่ของคาถาภายหลัง จึงมีชื่อวรรคที่เรียกเหมือนกันและต่างกัน ทั้งนี้ ขึ้นอยู่กับพุทธศาสนานิกายต่างๆ ที่สืบทอดคัมภีร์ดังกล่าว
DOI: 10.14457/cu.the.2010.1022
title: ความสัมพันธ์ระหว่างการเกิดเมทิลเลชั่นของ LINE1 และภาวะเครียดจากออกซิเดชั่น ในผู้ป่วยมะเร็งกระเพาะปัสสาวะ

description: ภาวะเครียดจากออกซิเดชั่นและการเปลี่ยนแปลงแบบเหนือพันธุกรรมเกี่ยวข้องกับการ เกิดมะเร็งกระเพาะปัสสาวะ โดยผู้วิจัยตั้งสมมติฐานว่าระดับภาวะเครียดจากออกซิเดชั่นน่าจะสัมพันธ์กับ การลดลงของระดับเมทิลเลชั่น ดังนั้นการศึกษานี้จึงมีวัตถุประสงค์เพื่อตรวจวัดระดับเมทิลเลชั่นของ long interspersed nuclear element1 (LINE1) ซึ่งเป็นตัวแทนของการเกิดเมทิลเลชั่นของทั้งจีโนม เพื่อประเมิน ความสัมพันธ์ระหว่างระดับการเกิด LINE1 methylation กับระดับตัวบ่งชี้ภาวะเครียดจากออกซิเดชั่น (total antioxidant status (TAS) และ protein carbonyl) ในผู้ป่วยมะเร็งกระเพาะปัสสาวะ โดยรวบรวมกลุ่ม ผู้ป่วยมะเร็งกระเพาะปัสสาวะจำนวน 61 ราย และกลุ่มคนปกติจำนวน 45 ราย แล้ววัดระดับการเกิดLINE1 methylation ในเซลล์เม็ดเลือดขาว เซลล์ในปัสสาวะและเนื้อเยื่อมะเร็ง ด้วยวิธี combined bisulfate restriction analysis of LINE1 (COBRA LINE1) วัดระดับ TAS ในปัสสาวะ และระดับ protein carbonyl ในพลาสมา ด้วยวิธี DPPH และ DNPH assay ตามลำดับ ผลการศึกษาพบว่าผู้ป่วยมะเร็งกระเพาะ ปัสสาวะมีระดับ LINE1 methylaiton ของเซลล์เม็ดเลือดขาวและเซลล์ในปัสสาวะต่ำกว่ากลุ่มคนปกติอย่าง มีนัยสำคัญทางสถิติ และพบว่าระดับ LINE1 methylation ของเนื้อเยื่อมะเร็งของผู้ป่วยมะเร็งกระเพาะ ปัสสาวะต่ำกว่าระดับ LINE1 methylation ของเซลล์ในปัสสาวะและเซลล์เม็ดเลือดขาว ตามลำดับ นอกจากนี้ระดับ LINE1 methylation ของเซลล์เม็ดเลือดขาวและเซลล์ในปัสสาวะมีความสัมพันธ์เชิงบวก กับระดับ LINE1 methylation ในเนื้อเยื่อมะเร็ง ผลการศึกษาระดับตัวบ่งชี้ภาวะเครียดจากออกซิเดชั่น พบว่าผู้ป่วยมะเร็งกระเพาะปัสสาวะมีระดับ TAS ต่ำแต่มีระดับ protein carbonyl สูงกว่ากลุ่มคนปกติ อย่างมีนัยสำคัญทางสถิติ โดยระดับ LINE1 methylation ในเซลล์เม็ดเลือดขาวมีความสัมพันธ์เชิงบวกกับ ระดับ TAS แต่สัมพันธ์เชิงลบกับระดับ protein carbonyl นอกจากนี้การศึกษาครั้งนี้ได้วัดระดับรูปแบบ ของการเกิด LINE1 methylation คือ uCuC (hypomethylatated) และ mCuC (partially methylated) ซึ่ง พบว่าผู้ป่วยมะเร็งกระเพาะปัสสาวะมีระดับ uCuC ของเซลล์ในปัสสาวะสูงกว่ากลุ่มคนปกติอย่างมี นัยสำคัญทางสถิติ และมีค่า AUC ที่สูงที่สุด เท่ากับ 0.848 สรุปในผู้ป่วยมะเร็งกระเพาะปัสสาวะมีภาวะ hypomethylation ของเซลล์เม็ดเลือดขาวและเซลล์ในปัสสาวะและมีภาวะออกซิเดชั่นสูงกว่าคนปกติ การศึกษานี้บ่งชี้ว่าระดับ LINE1 methylation ที่ต่ำลงสัมพันธ์กับภาวะเครียดจากออกซิเดชั่นที่สูงขึ้นและ การตรวจวัด uCuC ของเซลล์ในปัสสาวะ อาจใช้เป็นตัวบ่งชี้สำหรับโรคมะเร็งกระเพาะปัสสาวะได้
DOI: 10.5281/zenodo.3468859
title: Festival of Frequency measurement Submission

description: Festival of Frequency Measurement Submission —- event: WWV Centennial UTC date: 2019-10-01 beacon frequency: 5MHz station name: N7XZ latitude and longitude and/or maidenhead grid square: DN41BR city: Logan state or region: Utah Station: Kenwood TS-480 SAT with high stability crystal
DOI: 10.5281/zenodo.3468860
title: Festival of Frequency measurement Submission

description: Festival of Frequency Measurement Submission —- event: WWV Centennial UTC date: 2019-10-01 beacon frequency: 5MHz station name: N7XZ latitude and longitude and/or maidenhead grid square: DN41BR city: Logan state or region: Utah Station: Kenwood TS-480 SAT with high stability crystal
DOI: 10.14457/cu.the.2010.1023
title: การศึกษาการดำเนินการจัดการแข่งขันกีฬามหาวิทยาลัย แห่งประเทศไทย ครั้งที่ 38

description: การวิจัยครั้งนี้ มีวัตถุประสงค์เพื่อศึกษาการดำเนินการจัดการแข่งขันกีฬามหาวิทยาลัยแห่งประเทศไทยครั้งที่ 38 โดยผู้วิจัยได้สร้างเครื่องมือสำหรับการวิจัยจำนวน 2 ชุด ชุดที่ 1 เป็นแบบสอบถามคณะกรรมการดำเนินการจัดการแข่งขันคณะกรรมการจัดการแข่งขัน ผู้จัดการทีม นักกีฬา และผู้เข้าชม เป็นกลุ่มตัวอย่างจำนวน 530 คน นำข้อมูลที่ได้มาวิเคราะห์ทางสถิติ โดยหาค่าร้อยละ ค่าเฉลี่ย และส่วนเบี่ยงเบนมาตรฐาน นำผลการวิเคราะห์เสนอในรูปตารางประกอบความเรียง ส่วนเครื่องมือสำหรับการวิจัยชุดที่ 2 เป็นแบบสัมภาษณ์คณะกรรมการบริหารกีฬามหาวิทยาลัยแห่งประเทศไทย (ก.ก.ม.ท.) และคณะอำนวยการจัดการแข่งขัน รวมจำนวน 6 คน นำข้อมูลจากการสัมภาษณ์มาวิเคราะห์สาระคำให้สัมภาษณ์ สรุปและนำเสนอผลการวิเคราะห์ในรูปความเรียง ผลการวิจัยพบว่า การดำเนินการจัดการแข่งขันกีฬามหาวิทยาลัยแห่งประเทศไทย ครั้งที่ 38 มีการดำเนินการจัดการในด้านต่าง ๆ ได้แก่ ด้านการวางแผน ด้านการจัดองค์กร ด้านการนำ และด้านการประเมินผล ทุกด้านอยู่ในระดับมาก โดยได้ดำเนินการจัดการแข่งขันอย่างมีมาตรฐานและเป็นไปตามระเบียบของคณะกรรมการบริหารกีฬามหาวิทยาลัยแห่งประเทศไทย หรือ ก.ก.ม.ท. สนามแต่ละชนิดกีฬามีความพร้อมสำหรับการจัดการแข่งขันกีฬา บุคลากรสามารถปฏิบัติงานตามที่ผู้บริหารมอบหมายไว้ได้เป็นอย่างดี และคณะกรรมการอำนวยการจัดการแข่งขันให้การช่วยเหลือและส่งเสริมให้บุคลากรใช้ความรู้ความสามารถของตนในการปฏิบัติงานอย่างเต็มที่
DOI: 10.14457/cu.the.2010.1024
title: แบบจำลองคณิตศาสตร์สำหรับการจำลองแบบและการสร้างภาพนามธรรมของน้ำท่วม

description: การจำลองและการสร้างภาพนามธรรมของน้ำท่วมเป็นปัญหาที่น่าสนใจหากสามารถแสดงให้เห็นถึงพื้นที่เสี่ยงภัยที่เกิดจากน้ำท่วมก่อนที่จะเกิดขึ้นจริงได้ วัตถุประสงค์ของงานวิจัยนี้เพื่อหาแบบจำลองทางคณิตศาสตร์ของการไหลของน้ำบนพื้นผิวภูมิประเทศจริงโดยอาศัยความรู้ทางชลศาสตร์และการคำนวณเชิงตัวเลขที่อธิบายรูปแบบการแพร่ของน้ำที่แสดงผลเป็นภาพนามธรรมของน้ำท่วมในบริเวณต่าง ๆ ทั้ง 2 มิติ และ 3 มิติ ในการจำลองได้ใช้ข้อมูลทางภูมิศาสตร์คือ กริดข้อมูลความสูงที่มีความละเอียด 92.5 เมตร ทั้งแนวแกน X และ Y ผ่านทางโปรแกรม Google Earth ทำให้สามารถแสดงภาพพื้นที่และระดับน้ำที่คาดว่าจะท่วมในพื้นที่ต่าง ๆ รวมถึงการบอกตำแหน่งและที่ตั้งของพื้นที่เสี่ยงภัยได้ แบบจำลองนี้ได้พัฒนาขึ้นเป็นซอฟต์แวร์ที่สามารถใช้ประโยชน์เพื่อการทำนายบริเวณน้ำท่วมเพื่อการป้องกันและเตือนภัย นอกจากนี้ยังสามารถนำไปใช้วิเคราะห์เพื่อการจัดการทรัพยากรน้ำอีกด้วย
DOI: 10.14457/cu.the.2010.1025
title: การจัดเจ้าหน้าที่รักษาความปลอดภัยในอาคารประเภทศูนย์การค้า เขตปทุมวัน กรณีศึกษา 3 อาคาร

description: การจัดเจ้าหน้าที่รักษาความปลอดภัย อาคารประเภทศูนย์การค้า เป็นเรื่องที่มีความสำคัญกับอาคารและผู้ใช้อาคาร ซึ่งแต่ละอาคารมีรายละเอียดของบริหารจัดการแตกต่างกัน ผู้ศึกษาจึงมีวัตถุประสงค์เพื่อศึกษารูปแบบการจัดเจ้าหน้าที่รักษาความปลอดภัย ในอาคารประเภทศูนย์การค้า เขตปทุมวัน เพื่อเป็นความรู้ความเข้าใจพื้นฐานของการจัดเจ้าหน้าที่รักษาความปลอดภัย การศึกษาในครั้งนี้ใช้แนวทางการศึกษาเชิงประจักษ์ (Empirical study) และเลือกใช้ระเบียบวิธีแบบกรณีศึกษา (Case study Approach) มีเกณฑ์การเลือกเพื่อให้สามารถศึกษาได้ตามกรอบการศึกษา ได้แก่ อาคารศูนย์การค้า เขตปทุมวัน ที่มีลักษณะเป็นกลุ่มอาคาร มีพื้นที่อาคารเชื่อมต่อถึงกัน และขนาดพื้นที่อาคาร 30,000 ตารางเมตรขึ้นไป และความสามารถในการเข้าถึงข้อมูล โดยใช้วิธีการศึกษา คือ ช่วงเปิดทำการอาคาร ใช้วิธีการสืบค้นจากเอกสารที่เกี่ยวข้อง การสังเกต และการสัมภาษณ์ และช่วงปิดทำการอาคาร ใช้วิธีการสืบค้นจากเอกสารที่เกี่ยวข้อง และการสัมภาษณ์ จากการศึกษา พบว่าการจัดเจ้าหน้าที่รักษาความปลอดภัยทั้ง 3 อาคาร มีเจ้าหน้าที่รักษาความปลอดภัยแบบบริษัทในเครือ และแบบจัดจ้างภายนอก ทำงานร่วมกัน ซึ่งมีจำนวนเจ้าหน้าที่รักษาความปลอดภัยแบบบริษัทในเครือมากกว่าแบบจัดจ้างภายนอก การจัดให้มีเจ้าหน้าที่รักษาความปลอดภัย แบบจัดจ้างภายนอกของแต่ละอาคารมีเหตุผลต่างกัน ได้แก่ อาคารศูนย์การค้า A และอาคารศูนย์การค้า B จัดจ้างภายนอกเพื่อทำหน้าที่ทดแทนเจ้าหน้าที่รักษาความปลอดภัยแบบบริษัทในเครือที่ขาดจุดปฏิบัติงาน ซึ่งเลือกจัดจ้างบริษัทภายนอกที่มีชื่อเสียงและมีประวัติดี และอาคารศูนย์การค้า C จัดจ้างภายนอกเพื่อทำหน้าที่ตามจุดที่กำหนด ซึ่งเลือกจัดจ้างบริษัทภายนอกจากความน่าเชื่อถือ การรับประกันความเสียหายและสูญเสียของทรัพย์สิน โดยแต่ละอาคารมีรูปแบบการจัดเจ้าหน้าที่รักษาความปลอดภัยและเครื่องมือ แตกต่างกัน โดยจัดให้มีเจ้าหน้าที่รักษาความปลอดภัยและเครื่องมือ ในพื้นที่เชื่อมต่อถนนใหญ่ พื้นที่เชื่อมต่อรถไฟฟ้า พื้นที่เชื่อมต่ออาคารใกล้เคียง พื้นที่เชื่อมต่อภายในอาคาร พื้นที่ทางสัญจร และพื้นที่ขนส่งสินค้า เหมือนกัน สรุปได้ว่า อาคารศูนย์การค้า 3 อาคาร มีการจัดเจ้าหน้าที่รักษาความปลอดภัยและเครื่องมือสอดคล้องกับทฤษฏีงานรักษาความปลอดภัยที่ว่าด้วยการจัดเจ้าหน้าที่รักษาความปลอดภัยและเครื่องมือให้เหมาะสมกับแต่ละอาคาร โดยคำนึงถึงตำแหน่งของอาคาร จำนวนผู้ใช้อาคาร ประเภทของผู้ใช้อาคาร จำนวนช่องทางเข้า – ออก (เชื่อมต่ออาคารกับส่วนต่าง ๆ) และลักษณะทางกายภาพของแต่ละอาคาร
DOI: 10.14457/cu.the.2010.1026
title: การแยกขยะชุมชนย่อยขนาดในฟลูอิไดซ์เบดแบบสามวัฏภาค

description: งานวิจัยนี้ศึกษาการแยกขยะชุมชนที่ย่อยขนาดที่ประกอบด้วย เศษกระดาษ เศษพลาสติก และขยะอินทรีย์ โดยต้องการแยกขยะอินทรีย์ออกจากกระดาษและพลาสติกเพื่อนำขยะอินทรีย์ไปใช้ในการผลิตเป็นก๊าซชีวภาพ ในการทดลองใช้เครื่องปฏิกรณ์ฟลูอิไดซ์เบดแบบสามวัฏภาคในการแยกขยะชุมชน โดยกระบวนการนี้ใช้น้ำและอากาศเป็นตัวพาพลาสติให้ลอยขึ้นทางยอดหอ และนำเอาขยะอินทรีย์ที่มีความหนาแน่นมากกว่าออกทางก้นหอ การวิจัยแบ่งเป็นสองขั้นตอนในขั้นแรกเป็นการศึกษาและทดสอบความสามารถในการแยกของเครื่องปฏิกรณ์โดยมีตัวแปรที่ศึกษาคืออัตราไหลของน้ำ, อัตราไหลของอากาศ และอัตราไหลของสารป้อน ทำการทดลองแยกพลาสติกพอลิเอไมด์และพอลิคาร์บอเนต ผลปรากฏว่าเครื่องปฏิกรณ์สามารถแยกพลาสติกพอลิคาร์บอเนตจากพลาสติกพอลิเอไมด์ได้โดยมีประสิทธิภาพการแยกเท่ากับ 0.67 จากนั้นนำความรู้และประสบการณ์ในการใช้เครื่องปฏิกรณ์มาทดสอบการแยกกับขยะจริงเรียกขั้นนี้ว่าการทดสอบการแยกขยะชุมชนที่ย่อยขนาด โดยมีตัวแปรคืออัตราไหลของน้ำที่ 20, 25, 30, 35 และ40 ลิตรต่อนาที อัตราไหลของอากาศที่ 0, 10, 15 และ20 ลิตรต่อชั่วโมง อัตราไหลของสารป้อนที่ 60, 85, 100 และ200 กรัมต่อนาที และศึกษาขนาดของขยะพลาสติกพอลิเอทิลีนความหนาแน่นต่ำรูปทรงสี่เหลี่ยมผืนผ้าขนาด 1x3 และ 1x5 ตารางเซนติเมตร ในการทดลองพบว่าขนาดของขยะพลาสติกไม่มีผลต่อประสิทธิภาพการแยกและได้ประสิทธิภาพการแยกมากที่สุดเท่ากับ 0.87 คือที่สภาวะอัตราไหลของน้ำเท่ากับ 35 ลิตรต่อนาที อัตราไหลของอากาศเท่ากับ 20 ลิตรต่อชั่วโมง และอัตราไหลของสารป้อนที่ 85 กรัมต่อนาที
DOI: 10.14457/cu.the.2010.1027
title: การประเมินวัฏจักรชีวิตของการผลิตถ่านกัมมันต์จากกะลามะพร้าว กะลาปาล์ม และซังข้าวโพด

description: ในปัจจุบันปริมาณความต้องการถ่านกัมมันต์เพิ่มขึ้นทุกปี ดังนั้นปริมาณการผลิตถ่านกัมมันต์ย่อมเพิ่มขึ้นตามปริมาณความต้องการด้วยเช่นกัน งานวิจัยนี้ได้เสนอการประเมินวัฏจักรชีวิตเพื่อประเมินผลกระทบสิ่งแวดล้อมของการผลิตถ่านกัมมันต์ทั้งสามกระบวนการผลิตที่ใช้วัตถุดิบเป็นสารตั้งต้นแตกต่างกัน ได้แก่ การผลิตถ่านกัมมันต์จากกะลามะพร้าว การผลิตถ่านกัมมันต์จากกะลาปาล์ม และการผลิตถ่านกัมมันต์จากซังข้าวโพด ในงานวิจัยใช้โปรแกรม HYSYS เพื่อจำลองกระบวนการผลิตถ่านกัมมันต์ เพื่อให้ทราบถึงข้อมูลปริมาณวัตถุดิบ พลังงานที่ใช้และปริมาณสารที่ออกจากกระบวนการผลิต เนื่องจากข้อมูลของการผลิตถ่านกัมมันต์ที่ได้มาจากบทความทางวิชาการระดับนานาชาติ วิทยานิพนธ์และดุษฎีนิพนธ์ในประเทศไทย จะทราบเพียงภาวะที่ใช้ในการผลิตและสารที่ออกจากกระบวนการผลิต ซึ่งการวิเคราะห์ผลกระทบต่อสิ่งแวดล้อมของกระบวนการผลิตนั้น ใช้ดัชนีชี้วัดเชิงนิเวศน์ (Eco–indicator 99) ซึ่งดัชนีนี้สามารถประเมินผลกระทบต่อสิ่งแวดล้อมได้ ประกอบด้วย ผลกระทบต่อสุขภาพมนุษย์ ผลกระทบต่อระบบนิเวศน์ และการลดลงของทรัพยากรธรรมชาติ โดยหน่วยของค่าผลกระทบต่อสิ่งแวดล้อมคือ Point : Pt ซึ่งผลการศึกษาของกระบวนการผลิตทั้งสามแบบโดยใช้ดัชนีชี้วัดเชิงนิเวศน์ พบว่า กระบวนการผลิตถ่านกัมมันต์จากกะลามะพร้าวมีค่าผลกระทบต่อสิ่งแวดล้อมมากที่สุดเท่ากับ 2.6136 Pt รองลงมาคือกระบวนการผลิตจากกะลาปาล์ม มีค่าผลกระทบต่อสิ่งแวดล้อมเท่ากับ 2.0068 Pt และกระบวนการผลิตถ่านกัมมันต์จากซังข้าวโพดมีค่าผลกระทบต่อสิ่งแวดล้อมน้อยที่สุดเท่ากับ 1.2276 Pt และศึกษาผลกระทบต่อสิ่งแวดล้อมด้านภาวะโลกร้อนโดยคาร์บอนฟุตพริ้น ซึ่งวัดค่าในหน่วยของกิโลกรัมก๊าซคาร์บอนไดออกไซด์เทียบเท่า จากผลการศึกษา พบว่า กระบวนการผลิตถ่านกัมมันต์จากกะลามะพร้าวส่งผลกระทบต่อสิ่งแวดล้อมด้านภาวะโลกร้อนมากที่สุดเท่ากับ 119.5567 kgCO[Subscript 2] e รองลงมาคือกระบวนการผลิตถ่านกัมมันต์จากซังข้าวโพดเท่ากับ 89.0543 kgCO[Subscript 2] e และกระบวนการผลิตที่ส่งผลกระทบน้อยที่สุด คือ กระบวนการผลิตถ่านกัมมันต์จากกะลาปาล์มเท่ากับ 87.1017 kgCO[Subscript 2] e
DOI: 10.14457/cu.the.2010.1028
title: ผลของอีดีทีเอและกรดซิตริกต่อการดูดดึงแคดเมียมในน้ำด้วยผักตบชวา

description: การศึกษาผลของอีดีทีเอ (EDTA) และกรดซิตริก (Citric acid) ต่อการดึงดูดแคดเมียมในน้ำเสียสังเคราะห์ด้วยผักตบชวาที่มีการเติมสารละลายแคดเมียม 0.5 มิลลิกรัมต่อลิตร โดยแบ่งการทดลองออกเป็น 4 ชุดการทดลอง ได้แก่ 1) ชุดควบคุมไม่มีการเติมสารคีเลตทั้ง สองชนิด 2) ชุดการทดลองที่เติมสาร EDTA ที่ระดับความเข้มข้น 0.5, 1 และ 2 มิลลิกรัมต่อลิตร 3) ชุดการทดลองที่เติม Citric acid ที่ระดับความเข้มข้น 0.5, 1 และ 2 มิลลิกรัมต่อลิตร และ 4) ชุดการทดลองที่เติม Citric acid ร่วมกับสาร EDTA ที่ระดับความเข้มข้น 0.25, 0.5และ 1 มิลลิกรัมต่อลิตร ชนิดละเท่าๆ กัน ทำการเก็บตัวอย่างทุกๆ 15, 30, 45, 60, 75 และ 90 วัน เพื่อหาปริมาณแคดเมียมในส่วนเหนือน้ำ (ลำต้นและใบ) และส่วนใต้น้ำ(ราก) ของผักตบชวา และปริมาณแคดเมียมในน้ำที่ใช้ในการทดลอง ผลการทดลองในทุกชุดการทดลอง พบว่า ผักตบชวามีความสามารถในการสะสมแคดเมียมมากที่สุดในส่วนใต้น้ำ(ราก) รองลงมา คือ ส่วนเหนือน้ำ(ลำต้นและใบ) ซึ่งมีความแตกต่างกันอย่างมีนัยสำคัญทางสถิติ (P&lt;0.05) เมื่อเปรียบเทียบกับชุดควบคุม แสดงให้เห็นว่าสารคีเลตทั้ง สองชนิดมีส่วนช่วยในการดูดดึงแคดเมียมในผักตบชวา โดยในชุดที่เติม EDTA และชุดที่เติม Citric acid ที่ระดับความเข้มข้น 2 มิลลิกรัมต่อลิตร มีปริมาณการสะสมแคดเมียมได้สูงที่สุดในส่วนเหนือน้ำ(ลำต้นและใบ) เท่ากับ 156.7 และ105.4 มิลลิกรัมต่อกิโลกรัมน้ำหนักแห้งที่เวลา 15 วัน ตามลำดับ โดยในชุดที่เติม EDTA ที่เวลา 15 วัน พบว่าผักตบชวามีการสะสมแคดเมียมได้สูงที่สุดในส่วนราก เท่ากับ 645.8 มิลลิกรัมต่อกิโลกรัมน้ำหนักแห้ง และในชุดที่เติม Citric acid ที่เวลา 75 วัน ผักตบชวามีการสะสมแคดเมียมในส่วนใต้น้ำ(ราก) มากที่สุดเท่ากับ 603.2 มิลลิกรัมต่อกิโลกรัมน้ำหนักแห้ง แสดงให้เห็นว่าการเติม EDTA มีส่วนช่วยในการดูดดึงแคดเมียมได้ดีกว่า Citric acid สอดคล้องกับค่าศักยภาพในการสะสมทางชีวภาพของผักตบชวา (Bioconcentration factor: BCF) ที่พบว่า ชุดการทดลองที่มีการเติม EDTA ที่ 15 วัน มีค่า BCF เฉลี่ยมากที่สุด เท่ากับ 802.5 ซึ่งมีค่ามากกว่าเมื่อเปรียบเทียบกับชุดการทดลองที่เติม Citric acid ที่ 75 วัน ที่มีค่า BCF เฉลี่ยมากที่สุด เท่ากับ 682.1 นอกจากนี้การศึกษาค่า Translocation factor (TF) ยังพบว่า ชุดการทดลองที่เติม EDTA มีค่ามากกว่าชุดการทดลองที่เติมCitric acid โดยมีค่า TF เท่ากับ 0.243, 0.24 และ 0.23 ที่ 15 วัน ตามลำดับความเข้มข้น จึงสามารถสรุปได้ว่าการเติม EDTA มีผลต่อการดูดดึงแคดเมียมของผักตบชวามากกว่าการเติม Citric acid
DOI: 10.14457/cu.the.2010.1029
title: การศึกษาผลกระทบการเปลี่ยนแปลงการใช้ที่ดินและสิ่งปกคลุมผิวดิน ที่ส่งผลต่อระบบอุทกนิเวศ กรณีศึกษา บ้านแม่แอน ต.ห้วยทราย อ.แม่ริม จ.เชียงใหม่

description: การศึกษาผลกระทบของการเปลี่ยนแปลงรูปแบบการใช้ที่ดิน ต่อระบบอุทกนิเวศ มีวัตถุประสงค์คือ ประการที่หนึ่ง เพื่อทำความเข้าใจในเรื่องการเปลี่ยนแปลงการใช้ที่ดินและสิ่งปกคลุมผิวดินที่ส่งผลต่อระบบอุทกนิเวศ โดยมีกรอบแนวคิดในด้านการเปลี่ยนแปลงภูมิทัศน์ และกระบวนการอุทกวิทยา ประการที่สอง เพื่อทำการศึกษาวิธีการและการวิเคราะห์ผลกระทบของการเปลี่ยนแปลงดังกล่าวที่เกิดขึ้นกับระบบอุทกนิเวศ ประการที่สาม เพื่อนำเสนอผลการวิเคราะห์ ที่สามารถอธิบายการเปลี่ยนแปลงที่ส่งผลกระทบต่อระบบอุทกนิเวศ และเสนอแนะแนวทางการศึกษาความสัมพันธ์ของระบบอุทกนิเวศกับงานภูมิสถาปัตยกรรม การศึกษาและการวิเคราะห์ผลกระทบทางอุทกวิทยา จากการเปลี่ยนแปลงการใช้ที่ดินและสิ่งปกคลุมผิวดิน ด้วยการป้อนข้อมูลการใช้ที่ดินจากการจำลองการเปลี่ยนแปลง 3 แบบและจากข้อมูลที่เป็นอยู่จริงในปัจจุบัน รวมทั้งข้อมูลทางด้านอุทกศาสตร์ ลงในแบบจำลองทางคณิตศาสตร์ WIN TR-55 เพื่อประเมินและเปรียบเทียบผลของการเปลี่ยนแปลงที่มีต่อระบบอุทกนิเวศ โดยใช้พื้นที่บ้านแม่แอนเป็นกรณีศึกษา ผลการศึกษาพบว่า การเปลี่ยนแปลงการใช้ที่ดินและสิ่งปกคลุมผิวดิน เมื่อมีการเพิ่มขึ้นของพื้นที่ผิวซึ่งไม่สามารถซึมซับน้ำได้ จะส่งผลต่อ ปริมาณน้ำท่าที่เพิ่มขึ้น อัตราการไหลสูงสุดสูงขึ้น และระยะเวลาการไหลรวมตัวของน้ำในลำน้ำเร็วขึ้น และเมื่อมีการลดลงของปริมาณพื้นที่ผิวซึ่งไม่สามารถซึมซับน้ำได้ จะส่งผลต่อ ปริมาณน้ำท่าที่ลดลง อัตราการไหลสูงสุดต่ำลง และระยะเวลาการไหลรวมตัวของน้ำในลำน้ำช้าลง อย่างไรก็ตามงานวิจัยนี้เป็นจุดเริ่มต้นของการศึกษา ความสัมพันธ์ของระบบอุทกนิเวศกับงานภูมิสถาปัตยกรรม เพื่อเป็นแนวทางสู่การออกแบบที่คำนึงถึงผลกระทบต่อสิ่งแวดล้อมในอนาคต
DOI: 10.14457/cu.the.2010.1030
title: การสังเคราะห์งานวิจัยเกี่ยวกับการสร้างแบบสอบวินิจฉัยทางคณิตศาสตร์

description: การวิจัยครั้งนี้มีวัตถุประสงค์เพื่อ (1) เพื่อวิเคราะห์คุณลักษณะของงานวิจัยที่ศึกษาเกี่ยวกับการสร้างแบบสอบวินิจฉัยทางคณิตศาสตร์ (2) เพื่อประเมินคุณภาพของงานวิจัยเกี่ยวกับการสร้างแบบสอบวินิจฉัยทางคณิตศาสตร์ และ (3) เพื่อสังเคราะห์องค์ความรู้ที่ได้จากงานวิจัยที่เกี่ยวกับการสร้างแบบสอบวินิจฉัยทางคณิตศาสตร์ งานวิจัยที่นำมาสังเคราะห์ในครั้งนี้ทั้งหมด 75 เล่ม เป็นงานวิจัยที่ตีพิมพ์ในช่วงปี พ.ศ. 2523 – 2551 เครื่องมือที่ใช้ในการวิจัย ได้แก่ แบบบันทึกคุณลักษณะงานวิจัย และแบบประเมินคุณภาพงานวิจัย วิเคราะห์ข้อมูลด้วยสถิติบรรยาย โดยใช้โปรแกรมสำเร็จรูป SPSS for Windows ผลการสังเคราะห์งานวิจัยพบว่า 1. งานวิจัยทั้ง 75 เล่มส่วนใหญ่เป็นงานวิจัยระดับมหาบัณฑิต ส่วนมากเป็นงานวิจัยทางภาคตะวันออกเฉียงเหนืองานวิจัย ซึ่งมีวัตถุประสงค์คือการสร้างแบบสอบวินิจฉัย และตรวจสอบคุณภาพเครื่องมือ ระดับชั้นที่มีการสร้างแบบสอบวินิจฉัยมากที่สุด คือ ระดับชั้นมัธยมศึกษาปีที่ 3 เนื้อหาที่มีการสร้างแบบสอบวินิจฉัยมากที่สุดคือ เรื่อง สมการและอสมการเชิงเส้นตัวแปรเดียว 2. ผลการประเมินคุณภาพงานวิจัยพบว่างานวิจัยส่วนใหญ่มีคุณภาพโดยรวมอยู่ในเกณฑ์ดีมาก มีเพียงบางประเด็นซึ่งมีคุณภาพโดยรวมอยู่ในเกณฑ์ดี ได้แก่ เอกสารและงานวิจัยที่เกี่ยวกับแบบสอบวินิจฉัยทั้งภาษาไทยและภาษาต่างประเทศมีสัดส่วนเหมาะสม การกำหนดคะแนนจุดตัด การอภิปรายผลการวิจัย และข้อเสนอแนะในการนำผลการวิจัยไปใช้และข้อเสนอแนะในการทำวิจัยครั้งต่อไป ส่วนประเด็นเอกสารและงานวิจัยที่เกี่ยวกับแบบสอบมีความทันสมัย มีคุณภาพอยู่ในเกณฑ์ค่อนข้างต่ำผลการเปรียบเทียบคะแนนผลประเมินงานวิจัย ระหว่างมหาวิทยาลัยที่ตั้งอยู่ในกรุงเทพมหานครกับ มหาวิทยาลัยที่ตั้งอยู่ต่างจังหวัดพบว่า คะแนนประเมินคุณภาพโดยรวมใกล้เคียงกัน ส่วนช่วงปีที่ทำการวิจัยพบว่า ช่วงปี พ.ศ. 2530 -2536 ช่วงปี พ.ศ. 2523 – 2529 ปี พ.ศ. 2537 – 2543 และช่วงปี พ.ศ. 2544 – 2551 มีคะแนนประเมินคุณภาพโดยรวมใกล้เคียงกัน3. ผลการสังเคราะห์ความรู้ พบว่าขั้นตอนการสร้างแบบสอบวินิจฉัยมีขั้นตอนดังนี้ 1. กำหนดจุดมุ่งหมายในการสร้าง 2.ศึกษาทฤษฎี และเอกสารที่เกี่ยวข้องกับการสร้างแบบสอบวินิจฉัย 3. วิเคราะห์เนื้อหาและจุดมุ่งหมายของหลักสูตร 4.สร้างแบบสอบเพื่อสำรวจ 5. ผู้เชี่ยวชาญตรวจสอบ 6. ทดสอบเพื่อสำรวจจุดบกพร่องและรวบรวมคำตอบ 7. สร้างแบบสอบวินิจฉัย 8. ผู้เชี่ยวชาญตรวจสอบความตรง 9. ทดลองใช้แบบสอบ 10. วิเคราะห์ คัดเลือกและปรับปรุงข้อสอบ 11. วิเคราะห์คุณภาพแบบสอบและวิเคราะห์จุดบกพร่อง 12. จัดทำคู่มือการใช้แบบสอบวินิจฉัยและจัดพิมพ์เป็นรูปเล่ม 4. ผลการสังเคราะห์เรื่องจุดบกพร่องที่พบจากงานวิจัยพบว่า นักเรียนมีจุดบกพร่องทั้ง 4 ช่วงชั้น โดยมีจุดบกพร่องดังนี้ ช่วงชั้นที่ 1 เรื่อง การบวก ลบ จำนวนซึ่งมีผลลัพธ์และตัวตั้งไม่เกิน 100 การบวก ลบ คูณ และหาร จำนวนนับ โจทย์ปัญหา และเศษส่วน ช่วงชั้นที่ 2 เรื่อง เศษส่วน โจทย์ปัญหา ทศนิยม บทประยุกต์ ทศนิยม สมการและการแก้สมการ และจำนวนนับ ช่วงชั้นที่ 3 เรื่อง สมการ ทศนิยม อัตราส่วนร้อยละ รูปเลขาคณิต 2 มิติ 3 มิติ จำนวนและการดำเนินการ สมบัติจำนวนนับ จำนวนเต็ม อัตราส่วน ร้อยละ สมการและอสมการเชิงเส้นตัวแปรเดียว ตัวประกอบพหุนาม เลขยกกำลัง โพลิโนเมียล อัตราส่วนตรีโกณมิติ ช่วงชั้นที่ 4 เรื่อง ฟังก์ชัน ฟังก์ชันตรีโกณมิติ ภาคตัดกรวย จำนวนและการดำเนินการ สมการและอสมการ เอกซ์โพเนนเชียลและลอการิทึม และอนุพันธ์
DOI: 10.25606/surf.578c6039-1bf0a43e
title: The Cosmogrid Simulation: Statistical Properties of Small Dark Matter Halos (2048-640)

description: We present the results of the "Cosmogrid" cosmological N-body simulation suites based on the concordance LCDM model. The Cosmogrid simulation was performed in a 30 Mpc box with 2048³ particles. The mass of each particle is 1.28x10^5 Msun, which is sufficient to resolve ultra-faint dwarfs. We found that the halo mass function shows good agreement with the Sheth & Tormen fitting function down to ~10^7 Msun. We have analyzed the spherically averaged density profiles of the three most massive halos which are of galaxy group size and contain at least 170 million particles. The slopes of these density profiles become shallower than -1 at the inner most radius. We also find a clear correlation of halo concentration with mass. The mass dependence of the concentration parameter cannot be expressed by a single power law, however a simple model based on the Press-Schechter theory proposed by Navarro et al. gives reasonable agreement with this dependence. The spin parameter does not show a correlation with the halo mass. The probability distribution functions for both concentration and spin are well fitted by the log-normal distribution for halos with the masses larger than ~10^8 Msun. The subhalo abundance depends on the halo mass. Galaxy-sized halos have 50% more subhalos than ~10^11 Msun halos have. This is snapshot 640 of the 2048³ resolution collection.
DOI: 10.14457/cu.the.2010.1031
title: การศึกษาการบริหารงานโรงเรียนอนุบาลที่ได้รับรางวัลพระราชทาน เขตกรุงเทพมหานคร : พหุกรณีศึกษา

description: ศึกษาการบริหารงานในโรงเรียนอนุบาลที่ได้รับรางวัลพระราชทาน เขตกรุงเทพมหานคร จำนวน 3 โรงเรียน โรงเรียนขนาดเล็ก ขนาดกลางและขนาดใหญ่ ผู้สัมภาษณ์ประกอบด้วย ผู้บริหาร 3 คน หัวหน้าแผนกอนุบาล 3 คน ครูประจำชั้น 22 คน และผู้ปกครอง 3 คน เครื่องมือที่ใช้ ในการวิจัยคือ แบบสังเกต แบบสัมภาษณ์ และการศึกษาเอกสาร ผลการวิจัยพบว่า 1) งานตามนโยบายของสถานศึกษา มีการทบทวนนโยบายทุกปี ผู้ที่มีส่วนร่วมในการกำหนดนโยบาย ได้แก่ ผู้บริหาร ครู ผู้ปกครองและชุมชน 2) งานตามโครงสร้างขององค์การ มีการกำหนดขอบเขตหน้าที่งานอย่างชัดเจน มีการรายงานผลตามโครงสร้างอย่างต่อเนื่อง 3) งานวิชาการ มีการพัฒนาหลักสูตรทุกปียึดตามหลักสูตรปฐมวัย พ.ศ. 2546 กระทรวงศึกษาธิการ การจัดการเรียนการสอนเป็นการเตรียมความพร้อม สื่อการสอนมีทั้งสื่อจริง สื่อจำลอง และสื่อที่ผลิตขึ้น การนิเทศเทอมละ 2 ครั้ง โดยมีการแจ้งล่วงหน้า การวัดและประเมินผล โดยการสังเกตจากสภาพจริง แบบทดสอบ การสัมภาษณ์ และการทดสอบด้วยปากเปล่า4) งานบุคลากร มีการวางแผนบุคลากรทุกเทอม การคัดเลือกครูประจำชั้น พิจารณาจากวุฒิการศึกษา ประสบการณ์ บุคลิกลักษณะ มีการพัฒนาบุคลากร ครูได้รับการอบรมอย่างต่อเนื่อง การประเมินผลบุคลากรประเมินผลจากการทำงาน 5) งานกิจการนักเรียน การรับนักเรียนพิจารณาจากอายุและลักษณะของเด็ก การแบ่งนักเรียน โดยจัดชั้นเรียนตามอายุ การรักษาวินัยของนักเรียน จะมีข้อตกลงร่วมกันในห้อง 6) งานธุรการการเงิน มีการจัดงบประมาณเป็นหมวด งานเอกสาร มีการบันทึกลงโปรแกรมคอมพิวเตอร์อย่างเป็นระบบ งานพัสดุครุภัณฑ์มีเจ้าหน้าที่ดูแลการเบิก/ยืม/คืนพัสดุครุภัณฑ์ 7) งานอาคารสถานที่ อาคารเรียน ห้องเรียน ห้องน้ำมีขนาดที่เหมาะสมตามเกณฑ์ที่กำหนด สนามเด็กและเครื่องเล่นมีความปลอดภัย 8) งานความสัมพันธ์ระหว่างโรงเรียนกับชุมชน ผู้ปกครองมีส่วนร่วมในการจัดการศึกษาของโรงเรียนอย่างต่อเนื่อง ผู้ปกครอง ชุมชนให้ความร่วมมือกับโรงเรียนเป็นอย่างดี